**Görbeháza Község Önkormányzata**

**Képviselő-testületének**

**8/2021. (III.30.) önkormányzati rendelete**

**a személyes gondoskodást nyújtó szociális ellátások helyi szabályairól szóló**

**3/2015. (II.27.) önkormányzati rendelet módosításáról**

Görbeháza Község Önkormányzatának Képviselő-testülete a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti hatáskörében eljáró Görbeháza Község Polgármestere, a veszélyhelyzet kihirdetéséről szóló 27/2021.(I.29.) Korm.rendeletben kihirdetett veszélyhelyzetben, - figyelemmel a 603/2020.(XII.18.) Korm.rendeletben foglaltakra – a szociális igazgatásról és szociális ellátásokról szóló 1993. évi III. törvény 92. § (1) a), valamint (2) f) pontjaiban kapott felhatalmazás alapján, Magyarország Alaptörvénye 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában, meghatározott feladatkörében eljárva – a Képviselő-testület tagjai véleményének kikérése mellett – a következőket rendeli el:

**1. §**

1. A személyes gondoskodást nyújtó szociális ellátások helyi szabályairól szóló 3/2015. (II.27.) önkormányzati rendelet (a továbbiakban: Rendelet) 2. § (1) bekezdése helyébe a következő rendelkezés lép:

„(1) Az önkormányzat a szociálisan rászorulók részére a szociális szolgáltatások körébe tartozó alapszolgáltatásokat a *Szociális Gondozási Központ* (4075 Görbeháza, Iskola utca 20-22.) közreműködésével biztosítja.”

1. A Rendelet 2. § (2) bekezdés e) pontja helyébe a következő rendelkezés lép:

„e) időskorúak nappali ellátása”

**2. §**

A Rendelet 3. § (1) bekezdésében, 4. § (1) bekezdésében, 5. § (1) bekezdésében, 6. § (1) bekezdésében, 8. § (1) bekezdésében, 10. § (1) bekezdésében és a 11. § alcím címében a „Szociális Gondozási Központ, Család- és Gyermekjóléti Szolgálat” szövegrész helyébe a „Szociális Gondozási Központ” szöveg lép.

**3. §**

A Rendelet 7. §-a helyébe a következő rendelkezés lép:

„A nappali ellátás (időskorúak nappali ellátása) szolgáltatást az önkormányzat a *Szociális Gondozási Központon* keresztül látja el, a Szt. 65/F. §-ában meghatározottak szerint.”

**4. §**

A Rendelet 11. §-a az alábbi (9) bekezdéssel kiegészül:

„(9) Nappali ellátás igénybevétele esetén a szolgáltatásért személyi térítési díjat nem kell fizetni. Az a szociálisan rászoruló személy, aki jövedelemmel nem rendelkezik, az ellátások igénybevételére ingyenesen jogosult.”

**5. §**

A Rendelet 1. melléklete helyébe az 1. melléklet lép.

**6. §**

Ez a rendelet 2021. április 1. napján lép hatályba.

Ale Erika Dr. Juhász Péter

polgármester jegyző

Záradék:

A rendeletet kihirdettem:

Görbeháza, 2021. március 30.

Dr. Juhász Péter

jegyző

*1.melléklet a 8/2021.(III.30.) önkormányzati rendelethez*

**A személyes gondoskodást nyújtó szociális ellátások nettó intézményi térítési díjai**

* Étkeztetés (ebéd) intézményi térítési díja

az étel helyben történő fogyasztása vagy saját

magának való elvitel esetén, egy ellátási napra: 575 Ft/nap

* Étkeztetés (ebéd) intézményi térítési díja

az étel házhoz szállítással történő biztosítása

esetén, egy ellátási napra: 630 Ft/nap

* A házi segítségnyújtás intézményi térítési díja

(gondozási óradíj):

Személyi gondozás esetén: 630 Ft/óra

Szociális segítés esetén: 255 Ft/óra

* Az időskorúak nappali ellátásának intézményi térítési

díja egy ellátási napra: 165 Ft/nap